Tinatawag na pemur ang kaisa-isang buto sa loob ng hita. Napakakapal at napakatibay ng butong ito dahil sa pagkakaroon ng mataas na antas ng butong cortical, at bumubuo ito sa sugpungang bola at saket sa may balakang, at bumubuo rin sa ugpungang condylar sa may tuhod.

Ang pulang moras, pulang amoras, o Morus rubra (Ingles: red mulberry) ay isang uri ng moras na katutubo sa Hilagang Amerika, partikular na sa hilagang Estados Unidos at Canada. Sa Estados Unidos, makikita ito sa katimugang Florida hanggang hilaga patimog-silangan ng Timog Dakota at gitnang Texas. Sa Canada, matatagpuan ito mula sa pinakatimog ng Ontario at timog ng Vermont. Bagaman pangkaraniwan ang pulang moras sa Estados Unidos, nakatala ito bilang nanganganib na uri sa Canada.

Ang Bayan ng Sison ay isang ika-4 na klaseng bayan sa lalawigan ng Pangasinan, Pilipinas. Ayon sa senso noong 2000, ito ay may populasyon na 40,955 katao sa 8,015 na kabahayan.

Si Elle Macpherson (ipinanganak noong 29 Marso 1964) ay isang Australyanang modelo, aktres, at negosyante. Kilalang-kilala siya dahil sa kanyang pagkakaroon ng rekord sa paglitaw bilang pangharap na pabalat o cover para sa labas na damit na pampaligo ng magasing Sports Illustrated na nagsimula noong dekada ng 1980 na humantong sa pagbansag sa kanyang bilang ""the body"" o ""ang katawan"". Nakikilala rin siya bilang ang tagapagtatag at pangunahing modelo para sa isang serye ng mga pakikipagsapalarang pangnegosyong kinabibilangan ng Elle Macpherson Intimates, isang linya ng mga lingerie o mga damit-panloob ng mga babae, at ang ""The Body,"" isang hanay ng mga produktong pambalat. Ayon sa Forbes, may angkin mga ari-arian si Macpherson na nasa bandang $60 milyon. Noong 2010, siya ay naging tagapagpasinaya at nangangasiwang produser o tagalikha ng Britain and Ireland's Next Top Model (""[Ang] Susunod na Pangunahing Modelo ng Britanya at ng Irlanda"") at siyang nangangasiwang produser at tagapagpasinaya ng darating na palabas na Fashion Star (""Bituin ng Moda"") ng NBC. Noong 2011, napangalanan siya bilang isa sa ""100 Hottest Women of All-Time"" (100 Pinaka Maiinit na mga Babae sa Lahat ng Panahon) ng Men's Health.

Sa kalagitnaan ng 1991, inalis ng Sovereign National Conference ang salitang ''populaire (""bayan"") mula sa opisyal na pangalan ng bansa, habang pinalitan din ang watawat at pambansang awit na ginagamit ng pamahalaan PCT. Winakasan ng Sovereign National Conference ang pamahalaang PCT, at itinalaga si André Milongo bilang transisyonal na Punong Ministro na may kapangyarihang tagapagpaganap. Pinayagang manatili sa puwesto si Pangulong Denis Sassou Nguesso sa seremonyal na tungkulin habang nagaganap ang transisyon.